હવે એક પ્રયોગ કરો. મોઢું ખુલ્લું રાખીને હવા બહાર કાઢો તો ગરમ હવા નીકળે, પરંતુ ફૂંક મારીને હવા બહાર કાઢો તો તે હવા ઠંડી નીકળે છે. વિજ્ઞાનમાં આને ‘કેપેલરી એકશન’ કહે છે. કોઈ પણ મોટી જગ્યામાંથી હવા દબાણપૂર્વક નાના વિસ્તારમાંથી હવાને બહાર કાઢવામાં આવે તો તે ઠંડક ઉત્પન્ન કરે છે. ઍરકન્ડિશનરમાં કમ્પ્રેસર દ્વારા આવંુ જ કરવામાં આવે છે, પરંતુ એ પહેલાં લીમડાનાં વૃક્ષો વાવીને ઠંડક મેળવવાનુું કામ વર્ષોથી કરતા આવ્યા છે. લીમડાનાં વૃક્ષોનાં પાંદડાં પ્રમાણમાં નાનાં હોય છે. તેના પરથી જ્યારે હવા પસાર થાય ત્યારે પાંદડાં વચ્ચે રહેલી નાની-નાની જગ્યા કેપેલરી એકશન દ્વારા ઠંડક ઉત્પન્ન થાય છે. વૃક્ષોનું પ્રમાણ વધુ હોય તો ઠંડક પણ વધુ ઉત્પન્ન થાય છે. મહેલોમાં પણ ઝીણી-ઝીણી જાળીઓ એટલે જ બનાવવામાં આવતી હતી. જયપુરનો હવા મહેલ તેનું ઉત્તમ ઉદાહરણ છે. ન્યૂયૉર્કના સ્ટેચ્યુ ઓફ લિબર્ટીના ટાપુ પર ફરો તો એટલી બધી ઠંડી નહીં લાગે, પરંતુ તેની સામે આવેલા બહુમાળી મકાનોની ગલીઓમાં ઠંડી ખૂબ જ લાગવાનું કારણ પણ એ જ છે. શહેરની બહારથી હવા ગલીમાં પસાર થાય ત્યારે કેપેલરી એકશન ઉદ્દભવતી હોવાથી ઠંડક ઉત્પન્ન થાય છે.